Diari Oficial de la Generalitat Valenciana


Sumari del DOGV 18, del 15-03-1980 (1980/801418)

REIAL DECRET 277/1980, de 18 de febrer, pel qual s'aprova el Calendari Laboral per a l'any 1980
-----------------------------------------------------------------------------------------------

### Dades del document

Número de DOGV
:   18

Data del DOGV
:   15-03-1980

Secció del DOGV
:   MINISTERI DE TREBALL

Número del document
:   1980/801418


Data del document
:   18-02-1980

Organisme emissor


Tipus de document
:   Reial decret

Reial Decret 277/1980, de 18 de febrer, pel qual s'aprova el Calendari Laboral per a l'any 1980.  
El Boletín Oficial del Estado de data 20 de febrer darrer, publica el Reial Decret 277/1980, de 18 del mateix mes, en el qual es fixen els dies festius, inhàbils a efectes laborals, en tot l'àmbit nacional, retribuïts í no recuperables.  
Considerant la conveniència que l'esmentat Reial Decret assolesca la major difusió, es disposa que aquest siga publicat al Butlletí Oficial el Consell.  
Palau de la Generalitat, a 4 de març de 1980.  
El President del Consell,(en funcions)  
ENRIC MONSONIS DOMINGO  
MINISTERI DE TREBALL  
L'article vint-i-cinc dos, de la Llei setze/mil nou-cents setanta-sis de vuit d'abril, de Relacions Laborals, estableix que el Govern a proposta del Ministre de Treball, elaborarà el calendari anual de festes laborals, tot especificant-hi les declarades legalment d'àmbit nacional i les de caràcter local, sense que les primeres n'excedesquen de dotze i les segones de dues, determinant que cap en siga recuperable a efectes laborals.  
Al mateix temps, a l'article trenta-set, dos, del projecte de Llei d'Estatut dels Treballadors, s'estableix que el Govern podrà traslladar als dilluns algunes festes d'àmbit nacional que tinguen lloc entre setmana.  
Tenint en compte que no ha entrat en vigor l'Estatut dels Treballadors, en raó a l'avançat de les dates i per la necessitat de fixar quant abans el Calendari Laboral per a mil nou-cents vuitanta, procedeix determinar tal Calendari Laboral amb els criteris legals vigents en aquest moment, a fi de no dilatar més la seua publicació.  
En la seua virtut, a proposta del Ministre de Treball, i prèvia deliberació del Consell de Ministres en la seua sessió del dia quinze de febrer del mil nou-cents vuitanta,  
DISPOSE:  
Article primer.- Per a l'any mil nou-cents vuitanta es fixen com a dies festius, inhàbils a efectes laborals, d'àmbit nacional, retribuïts i no recuperables, les dates següents: Cap d'Any (u de gener), Els Sants Reis (sis d qener) Sant Josep (dinou de març), Dijous Sant (Tres d?abril), Divendres Sant (quatre d?abril), Festa del Treball (u de maig), Corpus Christi (cinc de juny), Santiago Apòstol (vint-i-cinc de juliol), Assumpció de la Verge (quinze d?agost), Festa de la Hispanitat (dotze (d?octubre), Immaculada Concepció (vuit de desembre) i Nativitat del Senyor (vint-i-cinc de desembre).  
Article segon.- Son també inhàbils per al treball, retribuïts i no recuperables, a l'any mil nou-cents vuitanta, fins a dos dies, amb el caràcter de festes locals, que s'establiran per Ordre del Ministeri de Treball, podent ser comuns o no als diversos termes municipals de cada província.  
Article tercer.- El present Reial Decret tindrà efectes des de l'u de gener de mil nou-cents vuitanta.  
Donat a Madrid, a divuit de febrer de mil nou-cents vuitanta.  
JUAN CARLOS R.  
El Ministre de Treball  
RAFAEL CALVO ORTEGA